Artister ber publikum la være å kreve pengene tilbake

Kulturlivet oppfordrer publikum til å la være å be om pengene tilbake under emneknaggen #ingenrefusjon.

14. mars 2020 10:25 Sist oppdatert 14. mars 2020

– I går ble jo alt avlyst. Både samboeren min og jeg er selvstendig næringsdrivende og lever av musikk. Vi prøver å bevare roen, men samtidig skjelver vi i buksene, sier Marie Sahba.

Som musiker og DJ står hun nå nærmest på bar bakke. Etter pressekonferansen der statsministeren meddelte at alle kultur- og idrettsarrangementer nå er forbudt, begynte meldinger fra arrangørene å plinge inn.